RO
27.3.2023
Jurnalul Oficial al Uniunii Europene
C 112/25
3.
Articolul 17 din Directiva (UE) 2015/2302 a Parlamentului European și a Consiliului din 25 noiembrie 2015 privind pachetele de servicii de călătorie și serviciile de călătorie asociate, de modificare a Regulamentului (CE) nr.
2006/2004 și a Directivei 2011/83/UE ale Parlamentului European și ale Consiliului și de abrogare a Directivei 90/314/CEE a Consiliului (Directiva privind pachetele de servicii de călătorie) trebuie interpretat în sensul că sumele plătite operatorului de către călător înainte de începerea călătoriei sunt garantate în cazul în care călătorul reziliază contractul anterior declarării insolvenței din cauza unor circumstanțe extraordinare în sensul articolului 12 din Directiva 2015/2302 sus-menționată, iar insolvența organizatorului a fost determinată de aceste circumstanțe extraordinare?
(1)
JO 2015, L 326, p. 1.
Cerere de decizie preliminară introdusă de Amtsgericht Nürnberg (Germania) la 21 decembrie 2022 – JX/FTI Touristik GmbH (Cauza C-774/22, FTI Touristik) (2023/C 112/32) Limba de procedură: germana Instanța de trimitere Amtsgericht Nürnberg Părțile din procedura principală Reclamant: JX Pârâtă: FTI Touristik GmbH Întrebarea preliminară Articolul 18 alineatul (1) din Regulamentul (UE) nr.
1215/2012 (1) al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială [articolul 18 alineatul (1) din Regulamentul (CE) nr.
44/2001] trebuie interpretat în sensul că, pe lângă norma privind competența internațională, această dispoziție stabilește și o normă privind competența teritorială a instanțelor naționale în materie de contracte de călătorie, care trebuie respectată de instanța sesizată atunci când atât consumatorul, în calitate de călător, cât și co-contractantul său, operatorul de turism[,] sunt stabiliți în același stat membru, dar destinația turistică nu se află în acest stat membru, ci în străinătate (așa-numitele „cazuri interne neautentice”), consumatorul putând, prin urmare, formula pretenții contractuale împotriva operatorului de turism la instanța de la domiciliul său, în completarea normelor de competență naționale?
(1)
JO 2012, L 351, p. 1.
Cerere de decizie preliminară introdusă de Amtsgericht Hamburg (Germania) la 22 decembrie 2022 – flightright GmbH/TAP Portugal (Cauza C-778/22, flightright) (2023/C 112/33) Limba de procedură: germana Instanța de trimitere Amtsgericht Hamburg Părțile din procedura principală Reclamantă: flightright GmbH Pârâtă: TAP Portugal